OpenLLM-France/wikimedia huggingface dataset:
# Orthopristis reddingi

Orthopristis reddingi és una espècie de peix pertanyent a la família dels hemúlids. que habita al golf de Califòrnia (Pacífic oriental central). Pot arribar a fer 29,8 cm de llargària màxima i 600 g de pes. És un peix marí, demersal i de clima subtropical (32°N-24°N). Es comercialitza fresc. És inofensiu per als humans.

## Referències

* ↑ Girard, C. F., 1858. Notes upon various new genera and new species of fishes, in the museum of the Smithsonian Institution, and collected in connection with the United States and Mexican boundary survey: Major William Emory, Commissioner. Proc. Acad. Nat. Sci. Phila. v. 10: 167-171.
* ↑ uBio (anglès)
* ↑ Jordan, D. S., 1895. The fishes of Sinaloa. Proceedings of the California Academy of Sciences (Series 2) v. 5: 377-514, Pls. 26-55.
* ↑ The Taxonomicon (anglès)
* 1 2 3 4 FishBase (anglès)
* ↑ Amezcua-Linares, F., 1996. Peces demersales de la plataforma continental del Pacífico central de México. Inst. Cienc. del Mar y Limnol. UNAM, Comisión Nacional para el conocimiento y uso de la biodiversidad. Ciutat de Mèxic, 184 p.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda (Maryland), Estats Units.
* ↑ Watson, W., 1996. Haemulidae: grunts. P. 1002-1011. A: H.G. Moser (ed.). The early stages of fishes in the California Current Region. California Cooperative Oceanic Fisheries Investigations (CalCOFI) Atlas Núm. 33. Allen Press, Inc., Lawrence, Kansas. 1505 p.
* ↑ Cruz-Romero, M., E. Espino-Barr i A. García-Boa, 1993. Aspectos poblacionales de cinco especies de la familia Haemulidae (Pisces) en la costa de Colima, Mexico. Ciencia Pesquera. Inst. Nal. Pesca Sria. de Pesca. Mexico (9):43-54.
* ↑ McKay, R.J. i M. Schneider, 1995. Haemulidae. Burros, corocoros, chulas, gallinazos, roncos. P. 1136-1173. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.). Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* ↑ McKay, R.J. i M. Schneider, 1995

## Bibliografia

* Anònim, 1994. Atlas pesquero de México. Instituto Nacional de la Pesca. 234 p.
* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan

## Enllaços externs

* BioLib (anglès)
* AQUATAB
# Homobasidiomicets

La classe Homobasidiomicets (Homobasidiomycetes) és una divisió taxonòmica de la subdivisió Hymenomycotina de la divisió Basidiomycota, al regne dels fongs.
# Ousón

Ousón és una parròquia consagrada a Sant Adrià pertanyent al municipi de Becerreá, província de Lugo.

## Demografia

Segons el padró municipal de 2004 la parròquia d'Ousón tenia 30 habitants (16 homes i 14 dones), distribuïts en 1 sola entitat de població (o lugar), el que pressuposà una disminució en relació al padró de l'any 1999 quan hi havia 37 habitants. Segons l'IGE, el 2014 la seva població va caure novament fins a les 24 persones (14 homes i 10 dones).

## Llocs d'Ousón

* Ousón

## Referències

* ↑ «Dades estadístiques de població». Instituto Galego de Estadística.
# Homobó de Cremona

Homobó de Cremona o Homobó Tucenghi (Cremona, Llombardia, segona meitat del segle xii - 13 de novembre de 1197) fou un mercader llombard, conegut per la seva caritat. És venerat com a sant per l'Església catòlica.

## Biografia

Omobono Tucenghi havia nascut en una família menestral cremonesa. L'herència del seu pare, sastre i mercader, li permeté dedicar-se al comerç de la llana, fent-ne la seva fortuna. Casat, no va tenir fills. Dedicat al comerç i la política municipal a Cremona, destinava els seus guanys a la beneficència, per la qual cosa esdevingué popular i estimat a la seva ciutat.
En política, eren temps de lluites intestines entre els partidaris del poder papal i el del Sacre Imperi Romanogermànic, partit pel qual havia pres part Cremona. Homobó va contribuir a apaivagar els conflictes civils i es convertí en una autoritat respectada.
Va morir sobtadament mentre assistia a missa, durant el cant del Gloria a l'església de Sant'Egidio de Cremona, després dedicada a ell mateix.

## Veneració

La seva mort va causar commoció a la ciutat i aviat es parlà de miracles que se li atribuïren. La seva tomba esdevingué lloc de pelegrinatge i el bisbe Sicardo, amb representants de la ciutat, va demanar que n'autoritzés el culte al papa Innocenci III, que el canonitzà el 13 de gener de 1199 anomenant-lo pare dels pobres. Esdevingué així el primer sant laic de la història.
El seu cos reposa a la cripta de la catedral de Cremona. El Consell de Cremona el va proclamar patró de la ciutat en 1643. També es venera com a protector dels mercaders i sastres. Probablement pel seu nom, la comunitat gai de Nova York el considera sant protector.
* Sepulcre del sant a la catedral de Cremona.
* Altar de la Catedral d'Atri amb Maria entre els sants Nicolau i, a la dreta, Homobó, s. XVI
* Ciutat i catedral de Cremona

## Bibliografia

* John F. Fink, Married Saints, New York, Alba House, 1999.
* Louis Réau, Iconographie de L'art Chrétien, Paris, Presses Universitaires de France, 1958, pages 654-655.
# Out Campaign

Out Campaign, (terme derivat de l'anglès Outing, en el sentit de "Campanya per donar-se a conèixer"), és la denominació d'una campanya promocional empresa el 2007 en mitjans de comunicació i suports publicitaris de diversos països en suport del lliure pensament i l'ateisme, organitzada per iniciativa de Richard Dawkins. Inspirada en l'èxit d'iniciatives i tècniques promocionals adoptades per col·lectius a favor de l'homosexualitat, la Out Campaign és un intent per destacar una imatge positiva de l'ateisme, alhora que proveint un mitjà pel qual els ateus poden identificar-se els uns als altres, adoptant com a emblema una lletra A de color vermell, en referència a l'emblema de la "lletra escarlata", una manera irònica de denúncia de l'estigma social que en alguns llocs té l'ateisme.

## Història

Dawkins, un dels proponents de la campanya, va suggerir que el Moviment gai, moviment pels drets dels homosexuals, amb la seva tàctica reivindicativa de sortir de l'armari havia estat una de les fonts d'inspiració per a la campanya. No obstant això, la campanya encoratja únicament, a visibilitzar les conviccions atees pròpies, i no les de terceres persones, instant per tant a:
* "Cerca als altres" i conversar amb ells sobre ateisme i ajudar a difondre una visió positiva de l'ateisme.
* "Expressar" les seves pròpies creences i valors sense sentir-se intimidat, d'aquesta manera ajudant a la gent a reconèixer que els ateus no s'ajusten a un estereotip i són un grup molt divers.
* Promoure la idea que la religió s'ha de mantenir fora dels col·legis públics i del govern, i que els interessos religiosos de tercers puguin exercir coacció sobre la llibertat d'expressió dels no-creients.
* "Fer un pas endavant" i fer-se visible a la seva comunitat.
La campanya va fer roba esportiva discreta. El tema general és la lletra "A" Escarlata i la paraula "OUT" que normalment van aïllades tipogràficament de la resta de la frase. No s'esmenta obertament l'ateisme excepte mitjançant l'ús dels símbols. La "A" Escarlata és un dels símbols de l'ateisme més populars en Internet. Encara que la campanya no té com a objectiu cap religió específica, sinó al teisme en general.

## Referències

* ↑ Mickan, Martin. American Atheism 2.0: The Community of Reason as a Social Movement of Secularization (en anglès). GRIN Verlag, 2012, p. 69. ISBN 3656157170.

## Enllaços externs

* Out Campaign - Lloc web oficial
# Inayat Allah Kanbu

Inayat Allah Kanbu (Bahranpur, 31 d'agost de 1608-Delhi 23 de setembre de 1671) fou un historiador mogol, autor de la Tarikh-i Dil Kusha, sobre la història de Shah Djahan i els seus predecessors (des del temps d'Adam) i de Bahar-i danish, històries en novel·la sobre dones infidels. Era germà de Muhammad Sali Kanbu, l'autor de Shahdjahannama (història de Shah Djahan).

## Referències

* ↑ Enciclopèdia de l'Islam, III, pàgina 1234
# India Today

India Today és una revista setmanal de notícies índia en anglès publicada per Living Media India Limited. Fundada el 1975, és la revista de més difusió a l'Índia, amb un públic proper als 8 milions. El 2014, India Today va llançar un nou lloc en línia orientat a l'opinió anomenat DailyO. Té la seva seu a Noida, a l'estat indi d'Uttar Pradesh.

## Referències

* ↑ Douglas Bullis. Selling to India's Consumer Market. Greenwood Publishing Group, 1997, p. 46. ISBN 978-1-56720-105-5.
* ↑ Advertising N Promotion. Tata McGraw-Hill Education, 2009, p. 713. ISBN 978-0-07-008031-7.
* ↑ «IRS 2017: India Today most-read magazine in the country, Business Today No.1 among business magazines». Business Today, 10-02-2018. Arxivat de l'original el 20 July 2019. [Consulta: 20 juliol 2019].
* ↑ «Publications». India Today Group. Arxivat de l'original el 5 August 2012. [Consulta: 28 setembre 2010].
* ↑ Vivek Pai. «India Today Group launches Medium clone DailyO». Medianama, 15-09-2014. Arxivat de l'original el 27 March 2019. [Consulta: 27 març 2019]. «It looks like The India Today Group has launched a new opinion-oriented site called DailyO that provides commentary on news from various categories like politics, sports, life, sci-tech, money, humour and art & culture.»
# Reactiu

En química, un reactiu és qualsevol substància que interaccionant amb una altra (també reactiu) en una reacció química dona lloc a altres substàncies de propietats, característiques i conformació diferent, denominades productes de reacció o simplement productes.
Per tractar-se de composts químics, els reactius es poden classificar segons moltes variables: propietats fisico-químiques, reactivitat en reaccions químiques, característiques de l'ús del reactiu.
No obstant això, per tractar-se del concepte de reactiu la classificació més adequada en aquest cas seria la de característiques del seu ús, segons la qual es classifiquen en l'ús al qual estan destinats els reactius. Aquesta classificació ve donada en l'envàs del reactiu i depèn del tractament que se li hagi donat, de la seva riquesa, de la seva puresa que determina l'ús químic que se li va a poder donar, tenint en compte la precisió, exactitud i error absolut que s'ha de tenir en l'operació química a realitzar.

## Reactiu limitant

El reactiu limitant és aquell que en una reacció química (on existeixen reactius i productes), s'acaba abans i determina la quantitat de producte o productes obtinguts. La reacció depèn del reactiu limitant, doncs, segons la llei de les proporcions definides, els altres reactius no reaccionaran quan un s'hagi acabat.
Quan s'ha igualat una reacció química els coeficients representen el nombre d'àtoms de cada element en els reactius i en els productes. També representen el nombre de molècules i de mols de reactius i productes.
Quan una equació està ajustada, l'estequiometria s'empra per a saber els mols d'un producte obtinguts a partir d'un nombre conegut de mols d'un reactiu. La relació de mols entre reactiu i producte s'obté de l'equació ajustada. De vegades es creu equivocadament que en les reaccions s'utilitzen sempre les quantitats exactes de reactius. No obstant això, en la pràctica, el normal sol ser que s'utilitzi un excés d'un o més reactius, per aconseguir que reaccioni la major quantitat possible del reactiu en menor quantitat.

## Vegeu també

* Producte químic
# Puigmal de Llo

El Puigmal de Llo és una muntanya de 2.762,4 metres que es troba entre les comunes d'Er i de Llo totes dues a l'Alta Cerdanya, de la Catalunya del Nord.
És a la zona sud-est del terme d'Er i a la sud-oest del de Llo, a l'oest-nord-oest del Pic Petit de Segre i al sud-est del Puig de Coma Dolça.
Com tots els cims de la zona dels Puigmal, el de Llo és freqüentat per les rutes excursionistes, sobretot a peu i amb raquetes de neu.

## Referències

* ↑ El Puigmal de Llo en els ortofotomapes de l'IGN
* ↑ El Puigmal de Llo en una ruta de Wikiloc
* ↑ «La Ruta dels quatre Puigmal». Arxivat de l'original el 2019-04-03. [Consulta: 3 abril 2019].
* ↑ Una de les rutes de Wikiloc, amb vídeo

## Bibliografia

* Becat, Joan. «57 - Er i 80 - Llo». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Figuera, Manel. Circuits d'alta muntanya pel Pirineu oriental català: 25 itineraris per carenes del Canigó al Pedraforca. Valls: Cossetània Edicions, 2005 (Azimut, 66). ISBN 84-9791-077 - X.
* Figuera, Manel. Excursions escollides per a raquetes de neu: 20 itineraris pel Berguedà, l'Alt Urgell i la Cerdanya. Valls: Cossetània Edicions, 2005 (Azimut, 75). ISBN 84-9791-140-7.
* Gel, Carles. 30 ascensions a peu per la Catalunya Nord. Valls: Cossetània Edicions, 2004 (Azimut, 64). ISBN 84-9791-055 - 9.
* Nuet i Badia, Josep. Núria-Puigmal-Cambradase: Guia d'excursions i travessies. Barcelona: Publicacions de l'Abadia de Montserrat, 1999. ISBN 84-96035-12-3.
* Nuet i Badia, Josep. Vall de Núria, guia d'excursions i passejades. Barcelona: Publicacions de l'Abadia de Montserrat, 2011 (Guies del Centre Excursionista de Catalunya, 29). ISBN 978-84-9883-.
* Ponsich, Pere; Lloret, Teresa; Gual, Raimon. «Er i Llo». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Enllaços externs

* Un vídeo de Youtube
* Un altre vídeo de Youtube.
# Metges del Món

Médecins du Monde o (MdM) o Metges del Món, és una organització no governamental de caràcter internacional que proporciona atenció mèdica d'emergència i de llarg termini per a poblacions vulnerables, i defensa la igualtat d'accés a l'assistència sanitària al món sencer.
Va ser fundada el 1980 per un grup de 15 metges francesos —entre els quals Bernard Kouchner— després d'haver abandonat Médecins Sans Frontières (MSF, Metges sense Fronteres), l'organització que Kouchner havia co-fundat a principis de 1971. Metges del Món es va crear amb la missió de proporcionar atenció mèdica d'emergència oportuna i lliure de restriccions legals i administratives, per treballar amb les poblacions locals garantint la sostenibilitat a llarg termini dels sistemes de salut, i per advocar en nom de les poblacions ateses per MdM. La creació de MdM va ser fruit del desacord de Kouchner amb certs aspectes de les polítiques de MSF. Kouchner va considerar que MSF estava renunciant al principi fundador de témoignage ("testimoni"), que es referia a donar a conèixer les atrocitats presenciades pels cooperants.
Metges del Món està present en catorze estats: l'Argentina, Bèlgica, el Canadà, l'Estat Espanyol, França, Grècia, el Japó, els Països Baixos, Portugal, el Regne Unit, Suècia, Suïssa i els Estats Units. A l'Estat Espanyol, Metges del Món va començar a treballar el 1988, com una delegació de Médecins du Monde. Dos anys després, el 1990, es va constituir oficialment com Metges del Món Espanya. Als Països Catalans, hi ha delegacions a Catalunya, al País Valencià i a les Illes Balears.
Des de 1998, Metges del Món Espanya convoca anualment el Premi Internacional Luis Valtueña de Fotografia Humanitària.

## Referències

* ↑ «Médecins du Monde: réseau international» (en francès). Médecins du Monde. [Consulta: 21 gener 2015].
* ↑ «Médicos del Mundo: Orige y evolución histórica» (en castellà). Metges del Món Espanya. Arxivat de l'original el 2015-01-23. [Consulta: 21 gener 2015].

## Enllaços externs

* (francès) Médecins du Monde Internacional
* (castellà) Metges del Món Estat Espanyol
# Rickey Thompson

Rickey Thompson (Raleigh, 6 de febrer de 1996) és un actor i comediant estatunidenc. Va guanyar protagonisme pels vídeos còmics que publica a Instagram i, anteriorment, Vine. Thompson va protagonitzar la sèrie de YouTube Red Foursome (2016-2018).

## Biografia

Thompson va créixer a Raleigh, Carolina del Nord. Va assistir a Millbrook High School, on actuava regularment en produccions de teatre i també va ser assetjat per ser gai. Durant aquest temps, Thompson va publicar vídeos de YouTube sobre la seva experiència amb l'assetjament escolar i sobre la moda. També va utilitzar Vine per publicar vídeos còmics d'ell mateix, generalment parlant directament a la càmera.
Quan tenia 17 anys, Kylie Jenner va compartir un dels seus vídeos, fet que va provocar un augment del seu perfil a la plataforma. Va acumular 2,5 milions de seguidors quan Vine va tancar el 2016. Després Thompson va començar a publicar vídeos breus a Instagram i va continuar augmentant els seus seguidors a les xarxes socials. Ha monetitzat els seus vídeos amb publicacions promocionals i aparicions de convidats en esdeveniments i en altres vídeos.
Thompson va protagonitzar la sèrie web de YouTube Foursome del 2016 al 2018.
El 2018, Thompson va narrar diversos interludis per a l'àlbum OnePointFive d'Aminé i també va aparèixer al vídeo musical "Reel It In". Aminé va enviar a Thompson un missatge directe a Instagram per convidar-lo a estar a l'àlbum. Aquell desembre, va presentar la seva primera desfilada per al dissenyador Alexander Wang.
Thompson va aparèixer a la comèdia de stoner del 2022 Good Mourning amb Machine Gun Kelly i Mod Sun.

## Filmografia

* Betch (2016)
* Foursome (2016–2018)
* Sleep Tight (2016)
* Mourners, Inc. (2017)
* Trend or End with Rickey Thomspon (2019)
* Good Mourning (2022)
* Swarm (2023)

## Referències

* ↑ «YouTube Red Picks Up Gigi Gorgeous Documentary, High School Comedy 'Foursome'» (en anglès americà), 10-02-2016.
* ↑ «Rickey Thompson is dancing, ranting, and thriving after Vine» (en anglès), 02-04-2019.
# Rhinomuraena quaesita

Rhinomuraena quaesita és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 130 cm de longitud total.

## Distribució geogràfica

Es troba des de l'Àfrica oriental fins a les Tuamotu, el sud del Japó, Nova Caledònia, la Polinèsia Francesa, les Illes Mariannes i les Illes Marshall.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rhinopias cea

Rhinopias cea és una espècie de peix pertanyent a la família dels escorpènids.

## Descripció

* Fa 15,6 cm de llargària màxima.
* És de color vermell-carabassa amarronat i clapejat de taques pàl·lides. Té dues taques fosques a sobre de l'aleta pectoral.

## Hàbitat

És un peix marí, demersal i de clima subtropical que viu fins als 5 m de fondària.

## Distribució geogràfica

Es troba al Pacífic oriental: l'illa de Pasqua.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Xiroki Buierak

Xiroki Buierak (en rus: Широкий Буерак) és un poble de l'óblast de Saràtov, a Rússia, segons el cens del 2010 tenia 1.115 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Xiroki

«Xiroki» té aquests significats:
* Xiroki (Rostov), localitat de l'óblast de Rostov, a Rússia
* Xiroki (Xebékino), localitat de l'óblast de Bélgorod, a Rússia
* Xiroki (Prókhorovka), localitat de l'óblast de Bélgorod, a Rússia
# Riera de Breda

La riera de Breda, dita també riera de Riells quan passa per Riells i Viabrea, és una riera que neix al Montseny, flueix pel poble de Breda, del qual pren el nom i forma el límit occidental, i desemboca a la riera de Repiaix, que al seu torn desguassa a la Tordera pel marge esquerre.

## Referències

* ↑ «Breda». Gran Enciclopèdia Catalana. Grup Enciclopèdia Catalana. [Consulta: 15 setembre 2024].
* ↑ «riera de Repiaix». Gran Enciclopèdia Catalana. Grup Enciclopèdia Catalana. [Consulta: 15 setembre 2024].
# Riera de Cal Xinquet

La Riera de Cal Xinquet, és un afluent per l'esquerra de la Riera de Sant Quintí (en el tram en què aquest corrent fluvial és anomenat Torrent de Lleu) que fa tot el seu curs pel terme municipal d'Odèn.
D'orientació global cap a les 7 del rellotge, després de travessar la carretera L-401 del Pont d'Espia a Coll de Jou a l'alçada del km 22,1, passa per la vora de la Font de Sant Quintí, desguassa al seu col·lector a poc més d'un centenar de metres al sud de l'Ermita de Sant Quintí de Cambrils.
El tram que va del seu naixement fins a la L-401 forma part del PEIN Serres d'Odèn-Port del Comte.

## Xarxa hidogràfica

La seva xarxa hidrogràfica, que també transcorre íntegrament pel terme d'Odèn, està constituïda per cinc cursos fluvials la longitud total dels quals suma 3.438 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Riu Bermejo

El riu Bermejo (castellà: Río Bermejo) és un llarg riu de la Conca de la Plata, un important afluent del riu Paraguai, el qual discorre per Bolívia (conca d'11.896 km²) i l'Argentina (111.266 km²), tot i que la major part del seu curs corre per aquest últim país.

## Imatges

* Mapa amb el recorregut del riu Bermejo.
* Frontera entre l'Argentina i Bolívia.

## Referències

* ↑ Ubicació de la Zanja del Tigre al nord-est de la província de Salta, entre la confluència Riu Bermejo-Riu Gran de Tarija amb les Juntes de San Antonio i la ciutat d'Embarcación Arxivat 2011-05-14 a Wayback Machine. (castellà)
# Resolució 1759 del Consell de Seguretat de les Nacions Unides

La Resolució 1759 del Consell de Seguretat de les Nacions Unides fou adoptada per unanimitat el 20 de juny de 2007. Després de considerar un informe del Secretari General Ban Ki-moon sobre la Força de les Nacions Unides d'Observació de la Separació (UNDOF) el Consell va prorrogar el seu mandat durant sis mesos més fins al 31 de desembre de 2007.

## Detalls

La resolució va demanar a les parts implicades que implementessin immediatament la Resolució 338 (1973) i demanaven al Secretari General que presentés un informe sobre la situació al final d'aquest període.
L'informe del Secretari General, de conformitat amb la resolució anterior sobre la UNDOF, va dir que la situació entre Israel i Síria havia romàs tranquil·la i sense incidents greus, tot i que la situació a l'Orient Mitjà es mantindria com a perillosa fins que es pogués arribar a un acord global.
El Consell també va acollir amb beneplàcit els esforços de la UNDOF per aplicar la tolerància zero en la política d'explotació sexual.

## Referències

* ↑ «EXTENDING MANDATE OF UNITED NATIONS DISENGAGEMENT OBSERVER FORCE, SECURITY COUNCIL REITERATES CALL FOR LASTING ISRAEL-SYRIA PEACE». United Nations, 20-06-2007.

## Vegeu també

* Llista de resolucions del Consell de Seguretat de les Nacions Unides 1701 a la 1800 (2007 - 2008)
* Alts del Golan

## Enllaços externs

* PDF Text de la Resolució a UN.org